Belianske Tatras

Os Belianske Tatras (eslovaco Belianske Tatry) son una sierra situada en os Tatras Orientals, en a parti centro-septentrional d'Eslovaquia. Os Tatras Orientals fan parti a la vegada d'os Tatras, que son parti d'os Carpatos Occidentals interiors.

O suyo cobalto ye o pico Havran con una altaria de 2.151,5 m. Como muitos atros d'a zona, o pico no ye accesible ta os turistas ta protecher a os animals y plantas raros que i viven. Os primers habitants d'ista rechión estioron pastors en o sieglo XIV.

O sector prencipal de 14 km de largaria contiene monts formaus por calsinera y dolomía con una distinctiva topografía karstica. A sola espelunga d'os Tatras ubierta a o publico – a espelunga de Belianska – se troba aquí.

Ecolochía y biolochía
Toda l'aria ye protechida por una reserva nacional natural que cubre una aria de 54.08 km² y fa parti d'o Parque Nacional d'os Tatras. Bi ha a-saber-las especies animals y vechetals endemicas, raras u en periglo en ista zona.

As partis mas septentrionals d'os Belianske Tatras acullen as mayors poblacions de sarrios d'os Tatras (Rupicapra rupicapra tatrica), que ye un endemismo d'ista cordelera. Una tipica flor d'istas montanyas ye a flor de nieu (Leontopodium nivale).

Vinclos externos

 Belianske Tatras y espelunga de Belianska
  BelianskeTatry.sk: Fotos

Categoría:Tatras